**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRADSKI ORGAN UPRAVE**

**GRADA BOSANSKA KRUPA**

Broj: **07-11-5-872/24**

Bosanska Krupa, 14.2.2024.godine

Na osnovu člana 70. stav 1. Zakona o javnim nabavkama („Službeni glasnik BiH“, broj: 39/14 i 59/22), u konkurentskom postupku javne nabavke s namjerom provođenja aukcije- Nabavka peleta za grijanje za potrebe Profesionalne vatrogasne jedinice Grada Bosanska Krupa, na prijedlog Komisije za provođenje postupka javne nabavke, gradonačelnik Grada Bosanska Krupa, kao rukovodilac organa uprave donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o. „EURO STIL“ Doboj** za nabavku peleta za grijanje za potrebe Profesionalne vatrogasne jedinice Grada Bosanska Krupa, **sa cijenom u iznosu od 2.400,00 KM bez PDV**-a,  **odnosno 2.808,00 KM sa uračunatim PDV-om.**
2. Ponuđač se obavezuje da u roku od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (2) tačka c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci peleta za grijanje za potrebe Profesionalne vatrogasne jedinice Grada Bosanska Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-872/24 od 29.1.2024. godine. Javna nabavka je provedena putem konkurentskog postupka –nabavka peleta za grijanje za potrebe Profesionalne vatrogasne jedinice Grada Bosanska Krupa. Obavještenje o nabavci broj: 1272-7-1-8-3-8/24 od 29.1.2024. godine - objavljeno na portalu JN (TD preuzelo ukupno 9 ponuđača) i u „Službenom glasniku BiH“, broj: 8/24 od 2.2.2024. godine.

Po objavljenom obavještenju rok za prijem ponuda je bio 9.2.2024. godine do 14,00 sati. Do označenog roka za prijem ponuda na protokol Ugovornog organa je pristigla jedna ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to:

1. **d.o.o. „EURO STIL“ Doboj,** broj protokola: 07-11-5-872-2/24, zaprimljena dana 9.2.2024. godina u 11:05 sati

Komisija za provođenje postupka javne nabavke je u skladu sa tenderskom dokumentacijom dana 09.02.2024. godine u 14,30 sati izvršila javno otvaranje ponude, pristigle na protokol ugovornog organa:

1. **d.o.o. „EURO STIL“ Doboj,** dostavljena original ponuda uredno zapakovana i bez vidnih oštećenja, ponudio je:

cijena ponude: **2.400,00 KM bez PDV**,

PDV  **408,00 KM**

ukupna cijena ponude:  **2.808,00 KM sa PDV- om,**

Popusta nema.

Komisija je izvršila provjeru ponude i dokumentacije dostavljene uz ponudu, te je konstatovala da je jedina pristigla ponuda ponuđača **d.o.o. „EURO STIL“ Doboj,** potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze, kao i da računskih grešaka nije bilo, te da je cijena ponude u okviru procijenjene vrijednosti.

Komisija je konstatovala da je procjenjena vrijednost predmetne nabavke 2.564,11 KM bez PDV-a, odnosno 3.000,00 sa PDV-om.

Također se konstatuje da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 4. stav (2) Pravilnika o uslovima i načinu korištenja e-aukcije.

S obzirom da je kriterij za dodjelu ugovora „najniža cijena tehnički zadovoljavajuće ponude“, da je ponuđena cijena ponude u okviru procjenjene vrijednosti za predmetnu nabavku, Komisija za javne nabavke predložila je ugovornom organu da donese odluku o izboru najpovoljnijeg ponuđača **d.o.o. „EURO STIL“ Doboj**  i zaključi ugovor.

Shodno navedenom Ugovorni organ je donio odluku kao u dispozitivu

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem, ako je elektronsko sredstvo definirano kao način komunikacije u tenderskoj dokumentaciji, ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o. „EURO STIL“ Doboj, putem e-maila
2. U spis
3. a/a